>> פרויקט חדש לבלתי מועסקים הושק במרכז טיפוח יזמות (מט"י) חדרה, בשיתוף לשכות התעסוקה באזור. במסגרת הפרויקט יקבלו מובטלים שיאותרו כמתאימים הכשרה יזמית, ליווי אישי והעצמה.
המסלול יכלול ייעוץ ברעיון העסקי, סיוע בפיתוח ובדיקת כדאיות כלכלית. בפרויקטים ישתתפו גם אוכלוסיות נוספות כמו יוצאי אתיופיה, אמהות חד-הוריות, עולים חדשים ותושבי המגזר הערבי. במט"י חדרה מצפים לפתוח כעשרה מחזורים ב-2011 ושיכשירו כ-150 אנשים.